Jabarkan Jenis kritikan dari Kritikan sastera dalam bahasa melayu

Pengkritikan sastera dapat dibezakan mengikut cara pendekatan pengulas terhadap karya sastera yang disasarkan:

Kritikan mimetik - bertolak pada pandangan bahwa suatu karya sastera adalah gambaran atau rekaan dari dunia dan kehidupan manusia.

Kritik pragmatik - melihat kegunaan suatu karya sastera. Kegunaan ini dilihat dari segi hiburan, estetika, pendidikan dan sebagainya.

Kritikan ekspresif - menekankan analisis pada kemampuan pengarang mengekspresikan atau menuangkan idenya dalam wujud sastera. Biasanya pendekatan ini untuk mengkaji puisi.

Kritikan objektif - melihat karya sastera sebagai karya yang berdiri sendiri, yakni suatu objek yang mandiri dan memiliki dunianya sendiri. (lihat juga: La mort de l'auteur)

Hubungan antara pengulasan dan pengetahuan sejarah karya

Kritik sastera dan sejarah sastera memiliki hubungan yang erat, maka tidak ada kritikan sastera tanpa sejarah sastera. Akan tetapi, keduanya memiliki wilayahnya sendiri dalam dunia sastera dan memiliki perbezaan. Sejarah sastera akan menjelaskan "A" berasal dari "B", sementara kritikan sastera menilai "A" lebih baik dari "B". Sejarah sastera berdasarkan pembuktian data-data historis, sementara kritikan sastera berdasarkan pada pendapat dan keyakinan seorang kritikus sastera.

Kaitan yang pasti antara sejarah sastera dan kritikan sastera adalah kritikan sastera yang baik akan menganalisis suatu karya sastera dengan melibatkan pemikiran dan sikap orang-orang dalam suatu zaman lahirnya sebuah karya sastera. Hal ini penting kerana setiap zaman memiliki konsep dan pemikiran yang berbeza-beza. Sementara itu, tidak ada sejarah sastera yang ditulis tanpa dasar penilaian dan seleksi yang menjadi ciri khas kritikan sastera. Sejarah sastera berperan menghasilkan kritikan sastera yang melampaui penilaian atas dasar suka atau tidak suka. Kritikus sastera yang sadar akan sejarah sastera mempunyai kemampuan untuk membezakan asli atau tidaknya sebuah karya sastera yang sedang dihadapi.